
Text rozhodnutia
Súd: Krajský súd Banská Bystrica Spisová značka: 14Co/118/2012 Identifikačné číslo súdneho spisu: 6708203646 Dátum vydania rozhodnutia: 17. 04. 2012 Meno a priezvisko sudcu, VSÚ: Štefan Huljak ECLI: ECLI:SK:KSBB:2012:6708203646.9 Uznesenie Krajský súd Banská Bystrica ako súd odvolací v právnej veci žalobcu: A.. P. C., narodený XX. XX. XXXX, bytom XXX XX T., N. XXXX/X, zastúpený splnomocneným advokátom: JUDr. Emil Vaňko, Advokátska kancelária 962 34 Tŕnie 134, miesto pre doručovanie: 960 01 Zvolen, Sládkovičova 2, proti žalovanému: Z.. Q. T., narodený XX. XX. XXXX, bytom XXX XX C., J. E.A. zastúpený splnomocneným advokátom: JUDr. Jozef Brázdil, Advokátska kancelária Brázdil & Brázdilová, 960 01 Zvolen, Trhová 1, na ochranu osobnosti spojenej s náhradou nemajetkovej ujmy v peniazoch v sume 33 000 eur, o odvolaní svedkyne: Q.. A. XX. narodená XX.XX. XXXX, bytom XXX XX E., N. XX zo dňa 17. 12. 2011 proti uzneseniu Okresného súdu Zvolen číslo konania 6C/30/2008-620 zo dňa 14. 11. 2011, takto r o z h o d o l : Krajský súd uznesenie okresného súdu potvrdzuje. o d ô v o d n e n i e : Napadnutým uznesením okresný súd priznal svedkyni Q.. A. X. svedočné v sume 22,88 eura (cestovné náklady). Svedkyňa v podanom odvolaní žiadala, aby jej do svedočného bola započítaná aj náhrada mzdy za deň výsluchu na súde. V deň výsluchu síce čerpala dovolenku, ale išlo o „vynútený deň voľna“, čiže nemala premárniť deň s cestovaním, lebo dovolenka má slúžiť na zotavenie z práce. V dôsledku podaného odvolania krajský súd vec prejednal v medziach daných ustanovením § 212 ods. 1 OSP a uznesenie okresného súdu podľa ustanovenia § 219 ods. 1 a 2 OSP potvrdil z týchto dôvodov. Okresný súd rozhodol na základe dostatočne zisteného skutkového stavu a tento správne právne posúdil. Pretože svedkyňa čerpala dovolenku v deň výsluchu na súde, nepatrí jej náhrada mzdy za účasť na súde, ale za dovolenku. O veci senát odvolacieho súdu rozhodol pomerom hlasov členov senátu 3:0. Poučenie: proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2012:6708203646.9 (dáta aktuálne k 15. 11. 2026). Záväzné je znenie zverejnené súdom.




